**HÁZIREND/Vendég tájékoztató**

***Ahhoz, hogy biztosítsuk az Ön/Önök kellemes pihenését, szeretnénk, ha megismerkedne házirendünkkel.***

***A szállás igénybevételével a vendég elolvasta, megértette és elfogadta a házirendben foglaltakat.***

***Az apartmanházat magánszálláshely keretein belül működtetjük.***

**Szolgáltató neve: Kerekes Zoltán és Kerekesné Tollár Anikó**

**24 órás elérhetősége: +36 30 333 1994 és +36 70 373 3772**

***Bejelentkezés / Kijelentkezés***

* Vendégeink az apartmanokat 14 órától foglalhatják el.
* A Vendég bejelentkezésekor kötelesek a Tulajdonossal ismertetni az adatfelvételhez szükséges személyes adatokat. A fizetés minden esetben érkezéskor a kulcs átadását és a személyigazolvány/útlevél regisztrációját követően történik. Az érkezéskor/távozáskor a Tulajdonos jelen van.
* A fizetés érkezéskor a helyszínen készpénzben, vagy előreutalással történik.
* A kivett apartmanokat a szerződő felek kötelesek az elutazás napján lehetőség szerint 10:00 óráig szabaddá tenni.
* Kérjük, hogy apartmanja végleges elhagyását 20 perccel az indulást megelőzően jelezze a tulajdonosnak az apartman átvétele végett.
* 10:00 óra után történő kiköltözés esetén a Tulajdonos jogosult egy fél napot terhelni a Vendégre vagy annak számlájára.
* 12:00 után történő kiköltözés esetén plusz éjszakát terhelünk a Vendégre.
* Az épületből való távozáskor apartmanja kulcsát minden esetben adja le a Tulajdonosnak, a kulcsot semmi esetre sem hagyja belülről a zárban.
* Az átadott szobakulcsok elvesztése esetén a Vendég haladéktalanul köteles jelezni a Tulajdonosnak, illetve az ezzel járó költségeket megtéríteni (ajtó kinyitás, zárcsere stb.)
* A lefoglalt időpont idő előtti elutazása esetén szállásdíjat nem térítünk vissza.
* A szálláshelyet csak az előre egyeztetett létszámban vehetik igénybe a Vendégek, melyet a Tulajdonos előzetes bejelentés nélkül ellenőrizhet.
* A Vendégeink látogatót csak és kizárólag a Tulajdonos tudtával, beleegyezésével fogadhatnak.

***Szobák, berendezési tárgyak használata***

* Kérjük szépen a berendezési tárgyak rendeltetésszerű használatát! A szobák berendezését és felszerelését, beleértve a törölközőket, plédeket, ágyneműt stb. az apartmanházból kivinni TILOS!
* A bútorokat átrendezni kizárólag a Tulajdonos beleegyezésével lehet.
* Távozáskor a szobákat átnézzük és az esetleges károk okozása esetén, az ebből fakadó költségeket a Vendéggel a helyszínen megtéríttetjük.
* Tisztelettel megkérjük Önöket, hogy a falfelületre ne kenjék fel a rovarokat.
* A szobákba gyúlékony, robbanásveszélyes anyagot, közlekedési eszközöket (kerékpár, motor, stb.) tilos bevinni, tárolni.
* A szobából való távozáskor kérjük, győződjön meg, hogy a klíma, villany lekapcsolva vannak, illetve a vízcsapok el vannak zárva.
* Amennyiben bármilyen meghibásodást észlel kérjük azonnal, haladéktalanul jelezze, utólagos reklamációt nem áll módunkban elfogadni.
* A szobákat a Vendégek tisztán, kitakarítva veszik át, amennyiben probléma merül fel a tisztasággal beköltözéskor jelezze, utólagos reklamációt nem áll módunkban elfogadni.

***Dohányzás***

* A Dream Tópart Apartman apartmanjaiban a dohányzás szigorúan TILOS, így kérjük vendégeinket, hogy csak a kijelölt helyen, a bejáratnál dohányozzanak. A terasszal, erkéllyel rendelkező lakások esetén megengedett az erkélyen/teraszon történő dohányzás!
* Tisztelettel megkérjük dohányzó Vendégeinket, hogy a tisztaság fenntartása érdekében az udvaron és a vendégház teljes területén a csikkeket ne szórják el, hanem azokat összegyűjtve a szemetesekbe, hamutartókba helyezzék.

***Egyéb rendelkezések***

* Az apartmanokban és a hozzájuk tartozó közösségi és közös használatra szolgáló helyiségben és területen napszaktól függetlenül kérjük, hogy tartózkodjanak minden, mások nyugalmát zavaró magatartástól és tevékenységtől.
* Apartmanjában, illetve annak területén csak saját felelősségre tartózkodhat.
* Az Apartmanházat felelősség nem terheli a vendégnél lévő vagy apartmanjában tárolt értékpapír, készpénz vagy egyéb értéktárgy tekintetében.
* A WIFI használat ingyenes, melynek jelszava az apartmanban megtalálható illetve Tulajdonostól elkérhető.
* A játszótér ingyenesen használható, de csak saját felelősségre.
* A szobában felejtett értékeket (amennyiben van ilyen) 1 hónapig áll módunkban megőrizni.
* A Vendégek és a szomszédok nyugalmának biztosítása miatt az apartmanokban 22:00 - 8:00 óra között TILOS hangoskodni, zenélni vagy zenét hangosan hallgatni.
* Felhívjuk figyelmét, hogy a Tulajdonosnak nem áll módjában felelősséget vállalni és kártérítést fizetni az önhibáján kívül történt eseményekből eredő károkért (pl.: természeti csapás, jégeső, tűz, áramszünet, parkolóban keletkezett sérülések stb.)
* A szállásadó fenntartja a jogot, hogy a botrányosan viselkedő, a házirendet be nem tartó Vendégeket nem fogadja, illetve a szállásról azonnal eltávolítja.
* Kérésre tudunk biztosítani plusz párnát, takarót, gyermekágyat matraccal-matracvédővel, etetőszéket.
* Hosszabb tartózkodás esetén a törölköző és ágyneműcsere heti egyszer történik.

***Jó pihenést, kellemes időtöltést kívánunk!***